Občina Šmartno ob Paki na podlagi Pravilnika o ohranjanju in spodbujanju razvoja kmetijstva, gozdarstva in podeželja v občini Šmartno ob Paki (Uradni vestnik MOV, št. 21/2024, v nadaljevanju: Pravilnik), Pravilnika o spremembah in dopolnitvah Pravilnika o ohranjanju in spodbujanju razvoja kmetijstva, gozdarstva in podeželja v Občini Šmartno ob Paki (Uradni vestnik MOV, št. 7/2025; v nadaljevanju: Pravilnik o spremembah in dopolnitvah Pravilnika) in Odloka o proračunu občine Šmartno ob Paki za leto 2025 (Uradni vestnik MOV, št. 29/2024), objavlja

**JAVNI RAZPIS**

**ZA DODELITEV SREDSTEV ZA OHRANJANJE IN SPODBUJANJE RAZVOJA KMETIJSTVA, GOZDARSTVA IN PODEŽELJA V OBČINI ŠMARTNO OB PAKI ZA LETO 2025**

**I. IME OZIROMA NAZIV IN SEDEŽ NEPOSREDNEGA UPORABNIKA**

Občina Šmartno ob Paki, Šmartno ob Paki 69, 3327 Šmartno ob Paki (v nadaljevanju: občina)

**II. PREDMET JAVNEGA RAZPISA IN VIŠINA RAZPISANIH SREDSTEV**

Predmet javnega razpisa je dodelitev nepovratnih finančnih sredstev za ohranjanje in razvoj kmetijstva, gozdarstva in podeželja za leto 2025 v občini po shemi državnih pomoči v kmetijstvu, skladno z Uredbo Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1), zadnjič spremenjeno z Uredbo Komisije (EU) 2023/2607 z dne 22. novembra 2023 o popravku Uredbe (EU) 2022/2472 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 2023/2607 z dne 23. 11. 2023), (v nadaljnjem besedilu: Uredba Komisije (EU) št. 2022/2472), Uredbo Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 352 z dne 24. 12. 2013, str. 9), zadnjič spremenjeno z Uredbo Komisije (EU) 2024/3118 z dne 10. decembra 2024 o spremembi Uredbe (EU) št. 1408/2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 2024/3118 z dne 13. 12. 2024), (v nadaljnjem besedilu: Uredba Komisije (EU) št. 1408/2013) in Uredbo Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 327 z dne 15. 12. 2023, str. 1, v nadaljnjem besedilu: Uredba Komisije (EU) št. 2023/2831). Sredstva so zagotovljena v proračunu občine za leto 2025 in se dodelijo za naslednje ukrepe:

|  |  |
| --- | --- |
| **UKREPI** | **OKVIRNA VIŠINA SREDSTEV** |
| 1. *POMOČ PO SKUPINSKI IZJEMI - Uredba Komisije (EU) št. 2022/2472* |  |
| **UKREP 1: Pomoč za naložbe v kmetijska gospodarstva v zvezi s**  **primarno kmetijsko proizvodnjo** | **11.500 EUR** |
| **UKREP 2: Pomoč za ukrepe izmenjave znanja in informiranja** |
| **UKREP 4: Pomoč za naložbe v gozdarske tehnologije ter v predelavo, mobilizacijo in trženje gozdarskih proizvodov** |
| **UKREP 3: Pomoč za plačilo zavarovalnih premij** | **500,00 EUR** |
| 1. *POMOČ DE MINIMIS - Uredba Komisije (EU) št. 1408/2013* |  |
| **UKREP 5: Podpora za tekoče poslovanje v primarni kmetijski proizvodnji** | **2.000,00 EUR** |
| 1. *POMOČ DE MINIMIS – Uredba Komisije (EU) št. 2023/2831* |  |
| **UKREP 6: Pomoč za naložbe za opravljanje v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji** | **3.000,00 EUR** |
| 1. *OSTALI UKREPI* |  |
| **UKREP 7: Podpora delovanju društev s področja kmetijstva in gozdarstva** | **6.000,00 EUR** |

V primeru neizkoriščenosti sredstev na enem ukrepu, se le ta prerazporedijo na ostale ukrepe. V kolikor bo kljub temu, glede na število vlog in odobreno višino upravičenih stroškov, predvidenih sredstev za javni razpis premalo, se bodo vsem upravičencem sredstva sorazmerno znižala.

**III. SPLOŠNA DOLOČILA**

Sredstva se bodo dodeljevala na podlagi pogojev in meril, ki so sestavni del tega javnega razpisa ter skladno s Pravilnikom, Pravilnikom o spremembah in dopolnitvah Pravilnika, in na podlagi mnenja o skladnosti sheme državnih pomoči po skupinski izjemi v kmetijstvu in gozdarstvu, mnenja o skladnosti sheme pomoči de minimis »Podpora za tekoče poslovanje v primarni kmetijski proizvodnji« in mnenja o skladnosti sheme pomoči de minimis.

Javni razpis je objavljen na spletni strani občine.

Upravičenci do pomoči so določeni pri vsakem posameznem razpisanem ukrepu.

**VI. UKREPI V SKLADU Z UREDBO KOMISIJE (EU) ŠT. 2022/2472, UPRAVIČENI STROŠKI, UPRAVIČENCI, POGOJI IN MERILA**

Do pomoči v okviru ukrepov v skladu z Uredbo Komisije (EU) št. 2022/2472 niso upravičeni subjekti, ki so:

* naslovniki neporavnanega naloga za izterjavo, na podlagi predhodnega sklepa Evropske komisije, s katerim je pomoč, ki jo je dodelil organ iz Republike Slovenije, razglasila za nezakonito in nezdružljivo z notranjim trgom;
* podjetja v težavah.

Pomoč se ne dodeli:

* za dejavnosti, povezane z izvozom v tretje države ali države članice, in sicer če je pomoč neposredno povezana z izvoznimi količinami, vzpostavitvijo in delovanjem distribucijske mreže ali drugimi tekočimi stroški, povezanimi z izvozno dejavnostjo;
* če je odvisna od prednostne uporabe domačega blaga pred uporabo uvoženega blaga.

Pomoči v okviru ukrepov v skladu z Uredbo Komisije (EU) št. 2022/2472 se ne dodeli za davek na dodano vrednost, razen kadar po predpisih, ki urejajo davek na dodano vrednost, le-ta ni izterljiv.

Za ukrepe v skladu z Uredbo Komisije (EU) št. 2022/2472 se pomoč lahko dodeli, če ima spodbujevalni učinek. Pomoč ima spodbujevalni učinek, če je vloga za pomoč predložena pred začetkom izvajanja projekta ali dejavnosti.

Največja intenzivnost pomoči in najvišji znesek pomoči po posameznih razpisanih ukrepih ne smejo preseči najvišje intenzivnosti pomoči in najvišjih zneskov pomoči, določenih v Uredbi Komisije (EU) št. 2022/2472, ne glede na to ali se podpora za projekt ali dejavnost v celoti financira iz nacionalnih sredstev ali pa se delno financira iz sredstev Evropske unije.

Pomoč v skladu z Uredbo Komisije (EU) št. 2022/2472 se lahko združuje z vsako drugo državno pomočjo v zvezi z istimi opravičenimi stroški, ki se v celoti ali deloma pokrivajo, samo če se s takim združevanjem ne preseže najvišje intenzivnosti pomoči ali zneska pomoči, ki se uporablja za zadevno pomoč v skladu z Uredbo Komisije (EU) št. 2022/2472.

Pomoč v skladu z Uredbo Komisije (EU) št. 2022/2472 se ne združuje s plačili iz drugega odstavka 145. člena in 146. člena Uredbe (EU) št. 2021/2115, z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) ter o razveljavitvi uredb (EU) št. 1305/2013 in (EU) št. 1307/2013 (UL L 435 z dne 6. 12. 2021, str. 1), zadnjič spremenjeno z Uredbo (EU) 2024/1468 Evropskega parlamenta in Sveta z dne 14. maja 2024 o spremembi uredb (EU) 2021/2115 in (EU) 2021/2116 v zvezi s standardi za dobre kmetijske in okoljske pogoje, shemami za podnebje, okolje in dobrobit živali, spremembami strateških načrtov SKP, pregledom strateških načrtov SKP ter izvzetji iz kontrol in sankcij (UL L št. 2024/1468 z dne 24. 5. 2024), v zvezi z istimi upravičenimi stroški, če bi bila s takim združevanjem presežena intenzivnost pomoči ali znesek pomoči, ki sta določena v Uredbi Komisije (EU) št. 2022/2472.

Pomoč v skladu z Uredbo Komisije (EU) št. 2022/2472 se ne združuje s pomočjo de minimis v zvezi z istimi upravičenimi stroški, če bi bila s takim združevanjem presežena intenzivnost pomoči ali znesek pomoči, ki sta določena v Uredbi Komisije (EU) št. 2022/2472.

**UKREP 1 - Pomoč za naložbe v kmetijska gospodarstva v zvezi s primarno kmetijsko proizvodnjo** (14. člen Uredbe Komisije (EU) št. 2022/2472)

*Z naložbo se skuša doseči vsaj enega od naslednjih ciljev:*

* izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje;
* izboljšanje naravnega okolja, higienskih pogojev ali standardov za dobrobit živali;
* vzpostavljanje in izboljšanje infrastrukture, povezane z razvojem, prilagajanjem in modernizacijo kmetijstva, vključno z dostopom do kmetijskih zemljišč, izboljšanjem zemljišč, oskrbo in varčevanjem s trajnostno energijo, energijsko učinkovitostjo, oskrbo in varčevanjem z vodo;
* prispevanje k blažitvi podnebnih sprememb in prilagajanju nanje, vključno z zmanjšanjem emisij toplogrednih plinov in povečanjem sekvestracije ogljika ter spodbujanje trajnostne energije in energijske učinkovitosti;
* prispevanje k trajnostnemu krožnemu biogospodarstvu ter spodbujanje trajnostnega razvoja in učinkovitega upravljanja naravnih virov, kot so voda, tla in zrak, vključno z zmanjšanjem odvisnosti od kemikalij;
* prispevanje k zaustavitvi in obnovitvi trenda izgube biotske raznovrstnosti, krepitev ekosistemskih storitev ter ohranjanje habitatov in krajine.

*Pomoč se* ***ne dodeli*** *za:*

* nakup in zasaditev enoletnih rastlin,
* nakup živali,
* ožičenje ali polaganje kablov za podatkovna omrežja zunaj zasebne lastnine,
* naložbe v namakanje,
* nakup plačilnih pravic,
* naložbe za proizvodnjo biogoriv ali proizvodnjo energije iz obnovljivih virov energije na kmetijskih gospodarstvih,
* dela v zvezi z odvodnjavanjem,
* že izvedena dela, razen za izdelavo projektne dokumentacije,
* investicije, ki se izvajajo izven območja občine,
* stroške, povezane z zakupnimi pogodbami,
* obratna sredstva.

*Upravičenci* do pomoči so kmetijska gospodarstva, ki so mikro, mala in srednja podjetja, vpisana v register kmetijskih gospodarstev, ki se nahajajo na območju občine, oziroma katerih naložba se izvaja na območju občine ter dejavnost primarne kmetijske proizvodnje opravlja na najmanj 1 hektarju kmetijskih površin v uporabi, ki po evidenci dejanske rabe kmetijskih in gozdnih zemljišč sodijo med kmetijska zemljišča ali 0,1 ha oljčnikov ali 0,2 ha intenzivnih sadovnjakov ali 0,1 ha jagodičja ali lupinarjev ali hmeljišče.

*Intenzivnost pomoči:*

* **do 65 %** upravičenih stroškov
* **do 80 %** upravičenih stroškov, **če je upravičenec mlad kmet**,
* najvišja priznana vrednost naložbe na podlagi predračunske vrednosti je **7.000,00 EUR**
* **najnižji znesek dodeljene pomoči je 100 EUR, najvišji znesek pa 4.550 EUR oziroma 5.600 EUR (za mladega kmeta) na kmetijsko gospodarstvo na leto.** V kolikor višina odobrenih sredstev znaša manj, kot je določen najnižji znesek dodeljene pomoči, se sredstva ne odobrijo.

Pomoč za naložbe v kmetijska gospodarstva za primarno proizvodnjo se lahko dodeli za:

* Podukrep 1.1: Posodabljanje kmetijskih gospodarstev
* Podukrep 1.2: Urejanje kmetijskih zemljišč in pašnikov

**Podukrep 1.1 - Posodabljanje kmetijskih gospodarstev**

Pomoč se lahko dodeli za naložbe v kmetijska gospodarstva v povezavi s primarno kmetijsko proizvodnjo **na območju občine**.

*Upravičeni stroški:*

* stroški gradnje, rekonstrukcije ali adaptacije, nakupa ali izboljšanja nepremičnin na kmetijskem gospodarstvu; nakup zemljišč je upravičen v obsegu do 10 % skupnih upravičenih stroškov zadevne dejavnosti;
* stroški izdelave projektne dokumentacije za gradnjo, rekonstrukcijo ali adaptacijo, ali izboljšanje nepremičnin na kmetijskem gospodarstvu;
* stroški nakupa nove kmetijske mehanizacije;
* stroški opreme hlevov in gospodarskih poslopij;
* stroški nakupa rastlinjaka/plastenjaka, opreme v rastlinjaku/plastenjaku ter montaže;
* stroški nakupa in postavitev zaščite pred neugodnimi vremenskimi razmerami (preventivni ukrepi, npr. protitočne mreže);
* stroški nakupa računalniške programske opreme, patentov, licenc, avtorskih pravic in blagovnih znamk;
* stroški nakupa trajnih rastlin.

*Pogoji za pridobitev sredstev:*

* predložitev ustreznega dovoljenja za izvedbo naložbe, če je s predpisi s področja gradnje objektov to potrebno;
* predložitev projektne dokumentacije za izvedbo naložbe, predračuni/računi o stroških, povezanih z naložbo, kadar so upravičeni do sofinanciranja;
* za naložbo, v zvezi s katero mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena še pred datumom dodelitve individualne pomoči in pridobljeno soglasje za zadevni naložbeni projekt;
* predložitev ponudbe oziroma predračuna za načrtovano naložbo;
* predložitev oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel.
* opremo ali objekte, sofinancirane iz tega ukrepa, mora upravičenec uporabljati vsaj še 5 let po zaključeni naložbi;
* vsi računi in dokazila o plačilu, ki jih upravičenci oddajo skupaj z zahtevkom za izplačilo, se morajo glasiti na nosilca kmetijskega gospodarstva oziroma na ime mikro, malega ali srednjega podjetja (**veljajo računi in dokazila o plačilu, nastali od datuma oddaje vloge na razpis do oddaje zahtevka za izplačilo**).

*Vlogo za pomoč* v okviru tega ukrepa predloži nosilec kmetijskega gospodarstva.

**Podukrep 1.2 – Urejanje kmetijskih zemljišč in pašnikov**

Pomoč se lahko dodeli za namen urejanja kmetijskih zemljišč in pašnih površin **na območju občine**.

*Upravičeni stroški:*

* stroški izdelave načrta ureditve kmetijskega zemljišča (nezahtevne agromelioracije, pašniki),
* stroški izvedbe del za nezahtevne agromelioracije;
* stroški nakupa opreme za ograditev in pregraditev pašnikov z ograjo;
* stroški nakupa opreme za ureditev napajališč za živino.

*Pogoji za pridobitev sredstev:*

* ustrezna dovoljenja oziroma projektna dokumentacija za izvedbo naložbe ter dokazila (predračun/račun) glede upravičenih stroškov do sofinanciranja;
* predložitev predračuna, računa oziroma dokazil o plačilu stroškov za projektno dokumentacijo, za katere se uveljavlja pomoč;
* predložitev kopije katastrskega načrta in programe del, ki ga pripravi pristojna strokovna služba, kadar je predmet podpore ureditev kmetijskih zemljišč ali nezahtevna agromelioracija;
* predložitev dovoljenja lastnika zemljišča za izvedbo naložbe v primeru zakupa zemljišča;
* predložitev oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel;
* urejanje kmetijskih zemljišč in pašnikov;
* opremo ali objekte, sofinancirane iz tega ukrepa, mora upravičenec uporabljati vsaj še 5 let po zaključeni naložbi;
* vsi računi in dokazila o plačilu, ki jih upravičenci oddajo skupaj z zahtevkom za izplačilo, se morajo glasiti na nosilca kmetijskega gospodarstva oziroma na ime mikro, malega ali srednjega podjetja (**veljajo računi in dokazila o plačilu, nastali od datuma oddaje vloge na razpis do oddaje zahtevka za izplačilo**).

*Vlogo za pomoč* v okviru tega ukrepa predloži nosilec kmetijskega gospodarstva.

**UKREP 2: Pomoč za ukrepe izmenjave znanja in informiranja** (21. člen Uredbe Komisije (EU) št. 2022/2472)

Cilj ukrepa je zagotavljanje višjega nivoja strokovne izobraženosti in usposobljenosti v kmetijskem sektorju, predvsem pa krepitev vsebin kot so specialistično znanje na področjih uvajanja sodobnih tehnologij in digitalizacije, finančnih spretnosti in podjetništva, prilagajanje in blaženje vplivov podnebnih sprememb, zdravje rastlin in živali ter ohranjanje in varovanje naravnih virov ter biotske raznovrstnosti ter prenos znanja med kmeti ter med prenosniki in prevzemniki.

Pomoč krije dejavnosti poklicnega usposabljanja in pridobivanja strokovnih znanj, vključno z usposabljanji, delavnicami, konferencami in mentoriranjem, predstavitvenimi dejavnostmi, informacijskimi ukrepi in spodbujanjem inovacij.

Če dejavnosti iz prejšnjega odstavka zagotavljajo skupine in organizacije proizvajalcev, članstvo v takih skupinah ali organizacijah ni pogoj za dostop do navedenih dejavnosti.

Upravičeni stroški so:

stroški strokovnih ekskurzij, ogledov dobrih kmetijskih praks, krožkov, delavnic, predavanj, predstavitvenih dejavnosti;

stroški potovanja, nastanitve in dnevnic udeležencev.

Pomoč se ne dodeli za usposabljanja, ki so del javno veljavnih izobraževalnih programov poklicnega, srednjega in višjega strokovnega izobraževanja ter javno veljavnih študijskih programov in programov, ki so del rednega letnega programa izvajalcev.

Upravičenci do pomoči so kmetijska gospodarstva, ki so mikro, mala in srednja podjetja, ki se nahajajo na območju občine, kmetijsko gospodarstvo pa je vpisano v register kmetijskih gospodarstev.

Izvajalci storitev prenosa znanja in informiranja so pravne ali fizične osebe, ne glede na njihovo velikost, ki so ustrezno registrirane in zagotavljajo ustrezno zmogljivost v obliki usposobljenosti in rednega izobraževanja osebja za opravljanje dejavnosti prenosa znanja in informiranja.

Pomoč za upravičene stroške iz prve alineje drugega odstavka tega člena se izplača izvajalcu storitev prenosa znanja in informiranja ki se izbere preko postopka javnega naročanja za dejavnost znanja in informiranja. Stroški se dodelijo v obliki subvencionirane storitve, tako da se sredstva izplačajo izvajalcu storitve. Stroški potovanja, nastanitev in dnevnic udeležencev dejavnosti prenosa iz druge alineje drugega odstavka tega člena se lahko povrnejo neposredno upravičencu.

Pogoji za izvajalca storitve:

* dokazila o ustreznosti izvajalca strokovnega usposabljanja, izobraževanja;
* dokazila, da imajo izvajalci dejavnosti prenosa znanja in informiranja za izvajanje teh dejavnosti ustrezne zmogljivosti v obliki usposobljenosti in rednega izobraževanja osebja,
* dokazila (mnenje) o vsebinski ustreznosti izobraževanja glede na dejavnost izvajalca, ki ga pripravi strokovna služba;
* dejavnosti iz prve alineje petega odstavka tega člena morajo biti v skladu z opisom sistema znanja in inovacij v kmetijstvu (AKIS) iz strateškega načrta SKP 2023–2027 za Slovenijo.

Do pomoči so na podlagi objektivno opredeljenih pogojev upravičena vsa kmetijska gospodarstva, ki se ukvarjajo s kmetijsko dejavnostjo na območju občine.

Vsebina in način izvedbe dejavnosti prenosa znanja in informiranja, pogoji, ki jih mora izpolnjevati izvajalec usposabljanja, merila za izbor najugodnejšega izvajalca, in druge morebitne obveznosti izvajalca usposabljanj se določijo v dokumentaciji javnega naročila.

Intenzivnost pomoči znaša do 100 % upravičenih stroškov.

Vlogo za pomoč v okviru tega ukrepa predloži nosilec kmetijskega gospodarstva.

**UKREP 3 - Pomoč za plačilo zavarovalnih premij** (28. člen Uredbe Komisije (EU) št. 2022/2472)

Cilj ukrepa je sofinanciranje dela stroškov zavarovalnih premij za zavarovanje kmetijske proizvodnje z namenom kritja izgub zaradi katerega koli od naslednjih dejavnikov:

* naravnih nesreč;
* slabih vremenskih razmer, ki jih je mogoče enačiti z naravnimi nesrečami in drugih slabih vremenskih razmer;
* bolezni živali ali škodljivih organizmov na rastlinah ter
* zaščitenih živali.

S pomočjo se spodbuja kmetijske pridelovalce, da zavarujejo svoje pridelke in živali pred posledicami škodnih dogodkov iz prejšnjega odstavka.

Pomoč za plačilo zavarovalnih premij:

* ne ovira delovanja notranjega trga zavarovalniških storitev;
* ni omejena na zavarovanje, ki ga ponuja eno samo zavarovalniško podjetje ali skupina podjetij;
* ni pogojena s tem, da se zavarovalna pogodba sklene z zavarovalnico, ki ima sedež v zadevni državi članici.

Upravičen strošek je strošek zavarovalne premije, vključno s pripadajočim davkom od prometa zavarovalnih poslov.

Pogoj za dodelitev pomoči je veljavna zavarovalna polica z obračunano višino nacionalnega sofinanciranja.

Upravičenci do pomoči so kmetijska gospodarstva, ki so mikro, mala in srednja podjetja, ki se nahajajo na območju občine, kmetijsko gospodarstvo pa je vpisano v register kmetijskih gospodarstev.

Intenzivnost pomoči pridobljena s tem razpisom, skupaj s pomočjo po nacionalni uredbi o sofinanciranju zavarovalnih premij za zavarovanje primarne kmetijske proizvodnje ne sme preseči 70 % upravičenih stroškov. Delež sofinanciranja zavarovanja posevkov znaša do 10% stroškov zavarovalne premije. Znesek sofinanciranja zavarovanja živali za primer bolezni znaša 10 €/glavo živine. V kolikor bo kljub temu, glede na število vlog in odobreno višino upravičenih stroškov, predvidenih sredstev za javni razpis premalo, se bodo vsem upravičencem sredstva sorazmerno znižala.

Najnižji znesek dodeljene pomoči znaša 50 EUR na upravičenca na leto. V kolikor višina odobrenih sredstev znaša manj, se pomoč ne dodeli.

Vlogo za pomoč v okviru tega ukrepa predloži nosilec kmetijskega gospodarstva.

**UKREP 4 - Pomoč za naložbe v gozdarske tehnologije ter v predelavo, mobilizacijo in trženje gozdarskih proizvodov**

*Cilj ukrepa* je izboljšati gospodarske vrednosti gozdov ter učinkovitost gospodarjenja z gozdovi z uvajanjem proizvodnih izboljšav pri sečnji in spravilu lesa glede na okolju prijazni obdelavi tal in povečanju varnosti pri delu v gozdu.

*Upravičeni stroški:*

* stroški gradnje, nakupa ali izboljšanja nepremičnin, pri čemer je nakup zemljišč upravičen le v obsegu do 10 % drugih skupnih upravičenih stroškov;
* stroški nakupa gozdarskih strojev in gozdarske opreme do tržne vrednosti.

*Pogoji za pridobitev pomoči:*

* za naložbe, v zvezi s katerimi mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena še pred datumom dodelitve individualne pomoči in pridobljeno soglasje za zadevni naložbeni projekt;
* predložitev ponudbe oziroma predračuna za načrtovano naložbo;
* predložitev zbirne vloge (subvencijska vloga) v tekočem oziroma v preteklem letu, če rok za oddajo zbirne vloge v tekočem letu še ni potekel.
* stroje ali opremo, sofinancirane iz tega ukrepa, mora upravičenec uporabljati vsaj še 5 let po zaključeni naložbi;
* račun/predračun oziroma dokazila o plačilu stroškov, za katere se uveljavlja pomoč, in jih upravičenci oddajo skupaj z zahtevkom, se morajo glasiti na ime upravičenca (**veljajo računi in dokazila o plačilu, nastali od datuma oddaje vloge na razpis do oddaje zahtevka za izplačilo**).

*Pomoč se ne dodeli za:*

* obratna sredstva;
* stroške, povezani z zakupnimi pogodbami, kot so marža zakupodajalca, stroške refinanciranja obresti, režijske stroške in stroške zavarovanja.

*Upravičenci* do pomoči so kmetijska gospodarstva, ki so mikro ali mala podjetja, ki se nahajajo na območju občine, oziroma katerih naložba se izvaja na območju občine. Kmetijska gospodarstva so vpisana v register kmetijskih gospodarstev, in imajo v lasti gozdne površine na območju občine.

*Intenzivnost pomoči:*

* **do 65 %** upravičenih stroškov
* najvišja priznana vrednost stroškov na podlagi predračunov/računov je **5.000 EUR**;
* **najnižji znesek dodeljene pomoči je 100 EUR, najvišji znesek pa 3.250 EUR na kmetijsko gospodarstvo na leto**. V kolikor višina odobrenih sredstev znaša manj, kot je določen najnižji znesek dodeljene pomoči, se sredstva ne odobrijo.

*Vlogo za pomoč* v okviru tega ukrepa predloži nosilec kmetijskega gospodarstva.

1. **UKREPI DE MINIMIS V SKLADU Z UREDBO KOMISIJE (EU) št. 1408/2013**

Pomoč de minimis v skladu z Uredbo Komisije (EU) št. 1408/2013 se ne dodeli:

* za dejavnosti, povezane z izvozom v tretje države ali države članice, in sicer pomoč, neposredno povezano z izvoženimi količinami, vzpostavitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo,
* če se dodeli pod pogojem, da se domačim proizvodom pri uporabi daje prednost pred uvoženimi.

Do finančnih spodbud niso upravičeni tisti subjekti, ki nimajo poravnanih zapadlih obveznosti do občine ali do države.

Do sredstev niso upravičena mikro, mala in srednja podjetja, ki so po Zakonu o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US in 102/23) v prisilni poravnavi, stečaju ali likvidaciji ter so kapitalsko neustrezna, kar pomeni, da je izguba tekočega leta skupaj s prenesenimi izgubami dosegla polovico osnovnega kapitala družbe.

Skupni znesek pomoči de minimis v primarni kmetijski proizvodnji, dodeljen upravičencu oziroma enotnemu podjetju, ne sme presegati zgornje meje iz drugega odstavka 3. člena Uredbe (EU) št. 1408/2013 ter nacionalne omejitve za Slovenijo iz Priloge Uredbe Komisije (EU) št. 1408/2013, in sicer ne glede na to, iz katerih javnih virov so sredstva dodeljena.

Zgornja meja pomoči se izrazi v denarni dotaciji. Dodeljena pomoč predstavlja bruto znesek pomoči, to je pred odbitkom davka in drugih dajatev.

Poleg pomoči de minimis v primarni kmetijski proizvodnji se v zvezi z istimi upravičenimi stroški upravičencu oziroma enotnemu podjetju ne sme dodeliti še državna pomoč, če bi tako seštevanje povzročilo intenzivnost pomoči, ki bi presegala intenzivnost, določeno za posebne okoliščine vsakega primera v predpisih Evropske unije.

Če je upravičenec razen v primarni kmetijski proizvodnji dejaven v enem ali več sektorjih ali opravlja dejavnosti, ki spadajo na področje uporabe Uredbe Komisije (EU) št. 2023/2831, se pomoč de minimis, dodeljena za dejavnosti v primarni kmetijski proizvodnji v skladu s tem Pravilnikom in Pravilnikom o spremembah in dopolnitvah Pravilnika, lahko kumulira s pomočjo de minimis, dodeljeno sektorjem ali dejavnostim ki spadajo na področje uporabe Uredbe Komisije (EU) št. 2023/2831, do zgornje meje, določene v Uredbi Komisije (EU) št. 2023/2831, če upravičenec z ločitvijo dejavnosti ali stroškov zagotovi, da primarna kmetijska proizvodnja ne prejema pomoči de minimis, dodeljene v skladu z Uredbo Komisije (EU) št. 2023/2831.

Če je upravičenec razen v primarni kmetijski proizvodnji dejaven v primarni proizvodnji ribiških proizvodov in proizvodov iz akvakulture, se pomoč de minimis, dodeljena primarni kmetijski proizvodnji v skladu s Pravilnikom, Pravilnikom o spremembah in dopolnitvah Pravilnika in Uredbo Komisije (EU) št. 1408/2013, lahko kumulira s pomočjo de minimis, dodeljeno primarni proizvodnji ribiških proizvodov in proizvodov iz akvakulture v skladu z Uredbo Komisije (EU) št. 717/2014 z dne 27. junija 2014 o uporabi členov 107 in 108 Pogodbe o delovanju Evropske unije pri pomoči de minimis v sektorju ribištva in akvakulture (UL L št. 190 z dne 28. 6. 2014, str. 45), zadnjič spremenjeni z Uredbo Komisije (EU) 2023/2391 z dne 4. oktobra 2023 o spremembi uredb (EU) št. 717/2014, (EU) št. 1407/2013, (EU) št. 1408/2013 in (EU) št. 360/2012 glede pomoči de minimis za predelavo in trženje ribiških proizvodov in proizvodov iz akvakulture ter Uredbe (EU) št. 717/2014 glede skupnega zneska pomoči de minimis, dodeljene enemu podjetju, obdobja njene uporabe in drugih zadev (UL L št. 2023/2391 z dne 5. 10. 2023), (v nadaljevanju: Uredba Komisije (EU) št. 717/2014), do zgornje meje iz katere koli od uredb iz tega odstavka, če upravičenec z ločitvijo dejavnosti ali stroškov zagotovi, da primarna kmetijska proizvodnja ne prejema pomoči de minimis, dodeljene v skladu z Uredbo Komisije (EU) št. 717/2014

**UKREP 5 – Podpora za tekoče poslovanje v primarni kmetijski proizvodnji**

*Cilj ukrepa* je izboljšanje naravnega okolja, standardov za dobrobit živali, izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje.

*Upravičeni stroški* so stroški nakupa sredstev za dobrobit živali in izboljšanje naravnega okolja, konkretno za nakup pripravkov za dodajanje gnojevki, ki dokazano zmanjšujejo neprijeten vonj pri polivanju gnojevke (npr. preparati GLENOR, PLOCHER preparat, ACTIVE NS, SEOFOSS ter podobni pripravki in prehranski dodatki, ki tudi dokazano zmanjšujejo neprijeten vonj pri polivanju gnojevke).

Biooglje ni upravičen strošek.

*Pogoji za pridobitev pomoči:*

* predložitev kopije oddane zbirne vloge (subvencijska vloga) za tekoče oziroma preteklo leto, če rok za oddajo zbirne vloge v tekočem letu še ni potekel;
* predložitev predračuna oziroma dokazil o nastalih stroških (plačani računi, ki se glasijo na ime upravičenca);
* račun/predračun oziroma dokazila o plačilu stroškov, za katere se uveljavlja pomoč, in jih upravičenci oddajo skupaj z zahtevkom, se morajo glasiti na ime upravičenca (veljajo računi in dokazila o plačilu od 1. 1. 2025 do oddaje zahtevka za izplačilo).

*Upravičenci* do pomoči so kmetijska gospodarstva, ki so mikro, mala in srednja podjetja, ki se nahajajo na območju občine, kmetijsko gospodarstvo pa je vpisano v register kmetijskih gospodarstev.

*Intenzivnost pomoči:*

* **do 50 %** upravičenih stroškov
* najvišji znesek je 500 EUR na kmetijsko gospodarstvo na leto.

*Vlogo za pomoč* v okviru tega ukrepa predloži nosilec kmetijskega gospodarstva.

1. **UKREPI DE MINIMIS V SKLADU Z UREDBO KOMISIJE (EU) ŠT. 2023/2831, UPRAVIČENI STROŠKI, UPRAVIČENCI, POGOJI IN MERILA**

Do de minimis pomoči v skladu z Uredbo Komisije (EU) št. 2023/2831 so upravičena podjetja v vseh sektorjih, razen:

* podjetjem, dejavnim v primarni proizvodnji ribiških proizvodov in proizvodov iz akvakulture, opredeljene v členu 5, točki (a) in (b), Uredbe (EU) št. 1379/2013;
* podjetjem, dejavnim v predelavi in trženju ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg;
* podjetjem, dejavnim v primarni proizvodnji kmetijskih proizvodov iz seznama v Prilogi I k Pogodbi o ustanovitvi Evropske skupnosti;
* podjetjem, dejavnim v predelavi in trženju kmetijskih proizvodov, v enem od naslednjih primerov:
  1. kadar je znesek pomoči določen na podlagi cene oziroma količine takih proizvodov, ki so nabavljeni od primarnih proizvajalcev ali jih je na trg dalo zadevno podjetje;
  2. kadar je pomoč pogojena s tem, da se delno ali v celoti prenese na primarne proizvajalce.

Pomoč ne bo dodeljena za dejavnosti, povezane z izvozom v tretje države ali države članice, kot je pomoč, neposredno povezana z izvoznimi količinami, z vzpostavitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.

Pomoč ne bo pogojena s prednostno rabo domačih proizvodov pred uvoženimi.

Do finančnih spodbud niso upravičeni tisti subjekti, ki nimajo poravnanih zapadlih obveznosti do občine ali do države.

Do sredstev za razvoj niso upravičena mikro, majhna in srednje velika podjetja, ki so po zakonu, ki ureja prisilno poravnavo, stečaj ali likvidacijo, v prisilni poravnavi, stečaju ali likvidaciji ter so kapitalsko neustrezna, kar pomeni, da je izguba tekočega leta skupaj s prenesenimi izgubami dosegla polovico osnovnega kapitala družbe.

Skupna vrednost pomoči, dodeljena istemu upravičencu oziroma enotnemu podjetju na podlagi pravila »de minimis« v skladu z Uredbo Komisije (EU) št. 2023/2831, ne sme preseči 300.000 EUR v katerem koli triletnem obdobju, ne glede na obliko in namen pomoči ter ne glede na to, ali se pomoč dodeli iz sredstev države, občine ali Unije.

Če je podjetje dejavno v enem od sektorjev iz 1. odstavka tega člena, poleg tega pa je dejavno v enem ali več drugih sektorjev, ki spadajo na področje uporabe te uredbe, ali opravlja še druge dejavnosti, ki spadajo na področje uporabe te uredbe, se ta uredba uporablja za pomoč, dodeljeno v zvezi s slednjimi sektorji ali dejavnostmi, pod pogojem, da zadevna država članica na ustrezen način, kot je ločevanje dejavnosti ali ločevanje računovodskih izkazov, zagotovi, da dejavnosti v sektorjih, ki so izključeni iz področja uporabe te uredbe, niso deležne pomoči de minimis, dodeljene v skladu s to uredbo.

Pomoč de minimis, dodeljena v skladu z Uredbo Komisije (EU) 2023/2831, se lahko kumulira s pomočjo de minimis, dodeljeno v skladu z Uredbo Komisije (EU) 2023/2832.

Pomoč de minimis, dodeljena v skladu Uredbo Komisije (EU) 2023/2831, se lahko kumulira s pomočjo de minimis, dodeljeno v skladu z uredbama Komisije (EU) št. 1408/2013 (22) in (EU) št. 717/2014 (23) do ustrezne zgornje meje iz člena 3(2) Uredbe Komisije (EU) št. 2023/2831.

Pomoč de minimis, dodeljena v skladu z Uredbo Komisije (EU) 2023/2831, se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za tvegano financiranje, če bi se s takšno kumulacijo presegla največja intenzivnost pomoči ali znesek pomoči, določen za posebne okoliščine vsakega primera v uredbi o skupinskih izjemah ali sklepu Komisije. Pomoč de minimis, ki ni dodeljena za določene upravičene stroške ali je tem stroškom ni mogoče pripisati, se lahko kumulira z drugo državno pomočjo, dodeljeno na podlagi uredbe o skupinskih izjemah ali sklepa Komisije.

**UKREP 6 - Pomoč za naložbe za opravljanje v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji**

Cilj ukrepa je diverzifikacija dejavnosti na kmetijskih gospodarstvih v predelavo in trženje kmetijskih in živilskih proizvodov ter širjenje nekmetijskih dejavnosti na kmetijskih gospodarstvih. Z ukrepom se želi ustvariti pogoje in možnosti za ohranjanje obstoječih in ustvarjanje novih delovnih mest, izboljšanje dohodkovnega položaja in utrjevanje tržnega položaja kmetijskih gospodarstev.

Predmet podpore so naložbe za:

* predelavo kmetijskih proizvodov, zelišč in gozdnih sadežev,
* neposredno prodajo kmetijskih proizvodov na kmetijah in izven kmetije,
* turizem na kmetiji (gostinska in negostinska dejavnost po Uredbi o dopolnilnih dejavnosti na kmetiji),
* dejavnosti, povezane s tradicionalnimi znanji na kmetiji (glede na vrste dopolnilnih dejavnosti na kmetiji po Uredbi o dopolnilnih dejavnosti na kmetiji).

Upravičeni stroški:

* stroški izdelave projektne dokumentacije za naložbe v predelavo in trženje kmetijskih in živilskih proizvodov ter naložbe v nekmetijske dejavnosti na kmetiji;
* stroški gradnje ali obnove objekta za dejavnosti predelave in trženja kmetijskih proizvodov ter nekmetijske dejavnosti na kmetiji;
* stroški nakupa opreme in naprav za dejavnosti predelave in trženja na kmetijah ter nekmetijske dejavnosti.

Pomoč se ne dodeli za:

- plačila davkov, raznih taks in režijskih stroškov;

- stroški zavarovanj, plačila obresti;

- vse investicije, ki se izvajajo izven občine.

Pogoji za pridobitev sredstev:

* dovoljenje za opravljanje dejavnosti na kmetijskem gospodarstvu;
* dokazilo o registraciji dejavnosti, v kolikor upravičenec pomoči še nima dovoljenja za opravljanje dejavnosti;
* dejavnost na kmetiji se mora izvajati vsaj pet let po zaključeni naložbi;
* predložitev ustreznega dovoljenja za izvedbo investicije, če je s predpisi s področja gradnje objektov to potrebno;
* projektno dokumentacijo za izvedbo naložbe ter dokazila o teh stroških, kadar so upravičeni do sofinanciranja;
* poslovni načrt za izvedbo naložbe s predračunom stroškov;
* vse ponudbe, predračuni, računi in dokazila o plačilih, ki jih upravičenci oddajo skupaj z zahtevkom, se morajo glasiti na ime upravičenca (veljajo predračuni ali računi od 1 1. 2025 do oddaje zahtevka za izplačilo).

Upravičenci do pomoči so kmetijska gospodarstva, ki se nahajajo na območju občine, in ki se glede na registracijo dejavnosti ukvarjajo s predelavo in trženjem oziroma z nekmetijskimi dejavnostmi, naložba se bo izvajala na območju občine.

Intenzivnost pomoči:

* do 50 % upravičenih stroškov;
* najvišja priznana vrednost naložbe na podlagi predračunske vrednosti je 5.000,00 EUR;
* najnižji znesek dodeljene pomoči je 100 EUR, najvišji znesek pa 1.500 EUR na kmetijsko gospodarstvo na leto. V kolikor višina odobrenih sredstev znaša manj, kot je določen najnižji znesek dodeljene pomoči, se sredstva ne odobrijo.

Ne glede na določilo iz prejšnje alineje se pomoč ustrezno zniža, če bi z odobreno pomočjo presegli skupni znesek de minimis pomoči.

Vlogo za pomoč v okviru tega ukrepa predloži nosilec kmetijskega gospodarstva ali član kmetijskega gospodarstva, ki je nosilec dopolnilne dejavnosti na kmetiji.

1. **OSTALI UKREPI, UPRAVIČENI STROŠKI, UPRAVIČENCI, POGOJI IN MERILA**

**UKREP 7 – Sofinanciranje dejavnosti društev na področju kmetijstva**

Namen podpore je sofinanciranje stroškov delovanja društev s področja kmetijstva in gozdarstva ter podeželja z namenom večanja prepoznavnosti društva v lokalnem pomenu ali širše.

Upravičeni stroški so:

* izobraževalne vsebine splošnega pomena za ohranjanje kmetijstva in razvoj podeželja, namenjene splošni javnosti (prireditve, posveti, občni zbori, usposabljanja, delavnice, najem prostorov za usposabljanja ipd.),
* promocija dejavnosti društva, pomembna za razvoj podeželja (zgibanke, različne publikacije, objave v medijih, organizacija netržnih razstav, prikaz običajev ipd.), pri čemer ni dovoljeno navajati informacij o kmetijskih proizvodih in njihovem poreklu, proizvajalcih in blagovnih znamkah,
* pri izračunu pomoči se upošteva delež članstva iz območja občine, v kolikor društvo deluje na območju več občin.

Pogoji za pridobitev pomoči:

* upravičenci izvajajo programe, ki se nanašajo ali izvajajo na območju občine oziroma so njihovi člani iz območja občine:
* programi in aktivnosti omogočajo vključevanje članov iz območja občine,
* dokazila za uveljavljanje upravičenih stroškov, ki jih upravičenci oddajo skupaj z zahtevkom in poročilom o izvedenem programu društva, se morajo glasiti na naziv društva, z datumom opravljene storitve od 1. 1. 2025 do oddaje zahtevka za izplačilo).

Pomoč se ne dodeli za:

* materialne stroške, povezane z delovanjem društva (administrativni stroški, potni stroški, članarine…);
* za programe, za katere so že bila pridobljena sredstva na drugih razpisih občine, oziroma so njihovi programi na kakršenkoli način že sofinancirani iz proračuna občine.

Upravičenci do pomoči so registrirana društva, ki delujejo na področju kmetijstva, gozdarstva in prehrane na območju občine.

Intenzivnost pomoči:

* do 100 % upravičenih stroškov;
* najnižji znesek dodeljene pomoči znaša 100 EUR, najvišji znesek pa 1.500 EUR na program društva. V kolikor višina odobrenih sredstev znaša manj, kot je določen najnižji znesek dodeljene pomoči, se sredstva ne odobrijo.

**IX. VSEBINA VLOGE**

Vlagatelji morajo oddati vlogo, ki vsebuje:

* podpisan prijavni obrazec: »Vloga za dodelitev sredstev za ohranjanje in spodbujanje razvoja kmetijstva, gozdarstva in podeželja v občini Šmartno ob Paki v letu 2025«;
* obvezna dokazila k vlogi, ki so navedena v pogojih za dodelitev sredstev pri posameznih ukrepih;
* en ukrep = ena vloga v svoji ovojnici

Razpisna dokumentacija je od dneva objave javnega razpisa do izteka prijavnega roka dosegljiva na

spletni strani občine Šmartno ob Paki http://www.smartnoobpaki.si ali pa jo v tem roku zainteresirani

dvignejo vsak delovni dan v času uradnih ur na občini Šmartno ob Paki. Razpisno dokumentacijo je

mogoče dobiti tudi po elektronski pošti.

1. **NADZOR IN SANKCIJE**

Namensko porabo proračunskih sredstev za ohranjanje in razvoj kmetijstva in podeželja v občini, pridobljenih po javnem razpisu, spremlja in preverja pri prejemnikih občinska strokovna služba, pristojna za področje kmetijstva, lahko pa tudi druga oseba, ki jo pooblasti župan. Namenskost porabe ugotavlja tudi nadzorni odbor občine.

V primeru ugotovljene nenamenske porabe sredstev, mora prejemnik vrniti odobrena sredstva v celoti s pripadajočimi zakonitimi obrestmi, če se ugotovi:

* da sredstva niso bila delno ali v celoti porabljena za namen, za katerega so bila dodeljena;
* da je upravičenec za katerikoli namen pridobitve sredstev navajal neresnične podatke;
* da je upravičenec za isti namen in iz istega naslova že pridobil finančna sredstva;
* da prejemnik pomoči projekta ne izvede;
* da je prejemnik davčni dolžnik.

Prejemnik, ki ustreza kateremu koli kriteriju iz prejšnjega odstavka, izgubi pravico do pridobitve sredstev po tem Pravilniku in Pravilniku o spremembah in dopolnitvah Pravilnika za naslednji dve leti.

V kolikor posamezni upravičenec ne podpiše pogodbe v skladu s četrtim odstavkom 9. člena Pravilnika ali ne odda zahtevka v skladu z 10. členom Pravilnika, izgubi pravico do pridobitve sredstev za naslednji dve leti.

**X. OBRAVNAVA VLOG**

Vloge bo obravnavala strokovna komisija za kmetijstvo (v nadaljevanju: komisija), ki jo imenuje župan.

Komisija lahko zmanjša delež sofinanciranja pri posameznih ukrepih pri obravnavanju vlog iz naslednjih

vzrokov:

* zaradi zmanjšanja načrtovanih prihodkov proračuna občine za leto 2025,
* zaradi večjega števila zahtevkov, kot je zagotovljenih sredstev v proračunu.

O dodelitvi sredstev upravičencem po tem razpisu odloča na predlog komisije župan ali od njega pooblaščena oseba.

Medsebojne obveznosti med občino in prejemnikom pomoči se uredijo s pogodbo.

Datum dodelitve pomoči je datum podpisa pogodbe iz prejšnjega odstavka tega člena.

Upravičencem se sredstva iz proračuna občine izplačajo na podlagi zahtevka posameznega upravičenca. Zahtevek, ki mora biti na občino oddan najkasneje do 28. 11. 2025, mora vsebovati naslednjo dokumentacijo:

* dokazila o plačilu obveznosti (račun/situacija in potrdilo/dokazilo o plačanem računu),
* druga dokazila, določena z javnim razpisom (poročilo ali dokazilo o opravljenem delu oziroma storitvi, dokazilo o izvedbi nadzornih ukrepov…).

Obravnavane bodo le vloge, ki bodo pravilno izpolnjene in pravočasno oddane na predpisanih obrazcih

z vsemi zahtevanimi dokazili.

Prepozno prispele oziroma neustrezno opremljene vloge bodo zavržene, neutemeljene pa zavrnjene. Vlagatelja nepopolne vloge komisija v roku 8 dni od odpiranja vlog pisno pozove k dopolnitvi vloge. Rok

dopolnitve je 8 dni od prejema obvestila. Vloge, ki jih vlagatelj v predpisanem roku ne dopolni, se zavržejo, neustrezno dopolnjene pa zavrnejo.

Vlagatelji bodo o izidu javnega razpisa obveščeni predvidoma v roku 30 dni od odpiranja vlog.

Upravičenec lahko vloži pritožbo za preveritev utemeljenosti odločbe v roku 8 dni od prejema odločbe in sicer na naslov: Občina Šmartno ob Paki, Šmartno ob Paki 69, 3327 Šmartno ob Paki. V pritožbi morajo biti natančno opredeljeni razlogi, zaradi katerih je vložena pritožba. O pritožbi odloča župan. Odločitev župana je dokončna.

**XI. ROK ZA PRIJAVO NA JAVNI RAZPIS**

**Rok za oddajo vlog je do vključno 18. 4. 2025.**

**Vloge morajo biti oddane v zaprtih kuvertah, s pripisom »Ne odpiraj - Razpis kmetijstvo 2025 - številka ukrepa«**

Šteje se, da je vloga pravočasna, če je bila oddana zadnji dan roka za oddajo vlog po pošti priporočeno

na naslov: Občina Šmartno ob Paki, Šmartno ob Paki 69, 3327 Šmartno ob Paki ali oddana osebno v

sprejemni pisarni občine Šmartno ob Paki.

**XII. ODPIRANJE VLOG**

Odpiranje vlog bo komisija opravila po zaključku razpisa in ni javno.

**XIII. DODATNE INFORMACIJE**

Vse dodatne informacije z zvezi za razpisom lahko zainteresirani dobijo vsak delovni dan v času uradnih

ur na telefonski številki: 03 898 4961 (Nika Ažman).

Številka: 331-0001/2025-02

Datum: 28. 3. 2025

Janko KOPUŠAR

Župan Občina Šmartno ob Paki